NaiveNeuron/SloPal huggingface dataset:
Jurinová, Erika, podpredsedníčka NR SR (2014-09-09):
Ďakujem vám za ústretovosť. Bude to naozaj veľmi krátke, ja som si myslela, že teda si odpustím to vystúpenie, a myslela som si, že kolega Mihál to spomenie. Všetko, čo povedal, s tým naozaj súhlasím. Aj ja som vo svojom príspevku upozorňovala na to, že mi tiež chýba taká ráznosť pri hľadaní riešenia pre mladé rodiny, ktoré sú najviac ohrozené chudobou. Naozaj je to najohrozenejšia skupina. Ale teda len ten jeden bod, ktorý som chcela, aby mi pán minister vysvetlil. Keď som si prezerala pripomienkové konanie, zaujala ma tam pripomienka ministerstva vnútra, to znamená vášho rezortného kolegu, teda nie rezortného, ale vášho kolegu, z ministerstva vášho kolegu, ktorý priamo žiadal o zahrnutie do úhrnu príjmov, podľa ktorého by sa určovalo, či má alebo nemá nárok na vianočný dôchodok, aj výsluhový príspevok. Táto požiadavka bola úplne zamietnutá, akoby odignorovaná. Vysvetlená ako, že, teraz si neviem presne spomenúť, ako to tam bolo napísané, že jednoducho nie je to asi dávka, dôchodková dávka, preto ju tam nezahrniete. Pri tom všetkom, čo vieme, že s touto skupinou už ministerstvo alebo Sociálna poisťovňa zažíva, ako naozaj to bol taký veľký problém aj túto dávku zahrnúť do úhrnu, ktorý by určoval, či má alebo nemá nárok daný dôchodca na vianočný príspevok? Myslím si, že sa im, týmto ľuďom, ktorí poberajú výsluhové dôchodky, alebo teda dávky z iného ako, nechcem povedať, nie z piliera, ale, nie zo Sociálnej poisťovne, ale majú osobitný systém. Myslím, že by bolo spravodlivé, opäť nediskriminačné pre všetkých ostatných dôchodcov, aby dávka výsluhového príspevku bola zahrnutá do úhrnu príjmov. Takže toto je moja... (Reakcia predkladateľa.) Tá pripomienka bola zobratá ako negatívna, tej nebolo vyhovené. Tak dobre, veď vysvetlíte, ale ďakujem pekne. To je všetko a ďakujem vám za ochotu.
M. Číž, podpredseda NR SR: (2008-04-11):
Slovo má pán poslanec Záhumenský.
Blanár, Juraj, podpredseda NR SR (2023-03-30):
Ďakujem, pán spoločný spravodajca. Otváram rozpravu. Písomnú prihlášku som neobdržal, preto dávam možnosť prihlásiť sa ústne do rozpravy. Konštatujem, že nikto sa nehlási do rozpravy, preto vyhlasujem rozpravu za uzavretú, a zároveň prerušujem rokovanie o tomto bode s tým, že, pán navrhovateľ, jedine... pán spravodajca, jediný hlasovací termín je zajtra o 11.00 hod. po záveroch grémia. Ďakujem aj pánovi poverenému ministrovi Horeckému za účasť, a ako som už konštatoval, prerušujem rokovanie o tomto bode programu. A môžeme pristúpiť k prvému čítaniu návrhu poslanca Miroslava Kollára na vydanie zákona, ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov zákon o publikáciách a ktorým sa menia a dopĺňajú niektoré zákony. Je to pod parlamentnou tlačou 1238. Návrh na pridelenie výborom je pod tlačou 1298. Pán poslanec Miroslav Kollár, máte slovo. [Rokovanie o návrhu poslanca Národnej rady Slovenskej republiky Miroslava Kollára na vydanie zákona, ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) a ktorým sa menia a dopĺňajú niektoré zákony , tlač 1238.]
Laššáková, Jana, podpredsedníčka NR SR (2014-12-09):
Pán poslanec Viskupič, nech sa páči.
Hrnčiar, Andrej, podpredseda NR SR (2018-02-07):
Pán poslanec Kecskés.
Blaha, Ľuboš, podpredseda NR SR (2024-01-18):
Vy nie, ale vaši kolegovia z predsedníctva. Vráťte pánovi kolegovi slovo, lebo my sme sa tu teraz dohadovali technicky. A nech sa páči, môžte teraz už k veci. Ďakujem.
Kadúc, Miroslav, poslanec NR SR (2015-09-29):
Ďakujem veľmi pekne za všetky faktické poznámky. Janko Mičovský, ty nezdieľaš teda to, čo som povedal ohľadne vlády strany SME. Bohužiaľ, ja to musím zopakovať, že egoizmus niektorých lídrov je taký, že nemajú záujem sa integrovať a spájať, a preto si myslím, že vládna strana, ktorá je aktuálne, opäť bude vládnou stranou, opäť vyhrá voľby. A, pán poslanec Hlina, k etickému kódexu. Bez toho, aby sa som urážal, ja pokúsim sa vám vysvetliť, čo som sa ja pokúšal povedať. A to je, že minimálne zavedením tohto kódexu vnímam ten úmysel ako dobrý. Ten obsah je, vy ste to povedali, primeraný. On je vágny. A to je veľmi zlé už len z dôvodu toho, že sa tam zvyšujú pokuty a pri parlamentnej matematike môže byť z toho veľký problém pre niektorých poslancov. Pani poslankyňa Žitňanská, jasné, je to prvok kampane a tiež nerozumiem tomu, prečo nebola táto vláda schopná zladiť rokovací poriadok a Zbierku zákonov, prečo nebolo možné si sadnúť za jeden stôl a pripraviť naozaj komplexnú právnu úpravu, ktorá by pomohla tomuto legislatívnemu procesu. Pán poslanec Susko, ja som, po prvé, povedal, že sa to nemá týkať interpelácií, ale hodiny otázok, a zhodneme sa minimálne v tom, že v prípade koaličnej vlády majú interpelácie, aj keď som o nich nehovoril, hovoril som o hodine otázok, iba pre opozíciu, čo sa toho týka, svoje opodstatnenie. Lenže tu to ukazuje prax, a tá prax je tu tri-štyri roky, že máme jednofarebnú vládu, a preto treba s týmito inštitútmi určite niečo zásadnejšieho urobiť, aby plnili svoju funkciu, pretože ak by sme ďalšie štyri roky v prípade opäť jednofarebnej vlády, hoci si nemyslím, že to bude, tu mali opäť taký stav, že kontrolná právomoc parlamentu proste bude nulová, bude neefektívna, bude neúčinná, tak si myslím, že by to neprospievalo, toto by neprospievalo žiadnej krajine.
Šeliga, Juraj, poslanec NR SR (2021-09-29):
Ďakujem pekne. Pán podpredseda, chcem sa spýtať, aby sme sa všetci vedeli zariadiť, lebo predpokladám, že aj k rozprave ku správe o stave špeciálnej prokuratúry budú chcieť kolegovia a kolegyne vystúpiť, že aký je teraz postup. Do siedmej rokujeme túto správu a zajtra ráno od deviatej buď táto správa, alebo správa špeciálneho prokurátora, alebo sú tam nejaké termínované body? Aby všetci vedeli, aby nikto nebol ukrátený od možnosti vystúpiť a podobne.
Blanár, Juraj, podpredseda NR SR (2023-05-24):
Pán poslanec Štefan Kuffa s faktickou poznámkou.
Blanár, Juraj, podpredseda NR SR (2022-12-02):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, dávam možnosť sa prihlásiť do rozpravy ústne. Pán poslanec Eduard Kočiš, nikto viac. Uzatváram možnosť prihlásiť sa do rozpravy. Nech sa páči, pán poslanec Kočiš, máte slovo.
Sulík, Richard, predseda NR SR (2011-07-08):
Prosím, hlasujte teraz. (Hlasovanie.) Z prítomných 79 poslancov hlasovalo 76 za, 2 proti, 1 sa zdržal. Konštatujem, že sme schválili vládny návrh novely zákona č. 8/2009 Z. z. o cestnej premávke. Pristúpime k hlasovaniu o písomných odpovediach členov vlády na interpelácie poslancov Národnej rady (tlač 387). (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky a o zmene a doplnení niektorých zákonov , tlač 387.) Najskôr však budeme hlasovať o tom, že Národná rada berie na vedomie vyjadrenie poslancov Dušana Švantnera, že písomnú odpoveď predsedníčky vlády na jeho interpeláciu č. 1 nepovažuje za uspokojivú. Prosím, hlasujte teraz. (Hlasovanie.) Z prítomných 79 poslancov hlasoval 1 za, 59 proti, 19 sa zdržalo. Tento návrh sme neschválili. Teraz dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov. Prosím, prezentujte sa a hlasujte. (Hlasovanie.) Z prítomných 80 poslancov hlasovalo 77 za, 3 sa zdržali. Navrhované uznesenie sme schválili. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 346). Pán poslanec Novotný, prosím, uveďte hlasovanie.
Hrnčiar, Andrej, podpredseda NR SR (2016-06-21):
Otváram všeobecnú rozpravu, do rozpravy som sa prihlásil jeden pán poslanec. Pán poslanec Pčolinský, nech sa páči.
Jurinová, Erika, podpredsedníčka NR SR (2013-09-06):
Pán poslanec Viskupič.
Laššáková, Jana, podpredsedníčka NR SR (2015-03-24):
Na vystúpenie pani poslankyne nie sú faktické poznámky. Nech sa páči, pán poslanec Hlina. Po vystúpení pána poslanca dám možnosť prihlásiť sa do rozpravy ústne. Nech sa páči, pán poslanec.
Zimenová, Zuzana, poslankyňa NR SR (2017-03-22):
Ďakujem, pán predsedajúci, za slovo. Vážení kolegovia, vážené kolegyne, dovoľte mi predniesť teraz pozmeňujúci a doplňujúci návrh k tomuto zákonu. Pán minister už vo svojej úvodnej reči spomenul, že bolo prijatých niekoľko pozmeňujúcich návrhov a dotkol sa dvoch, pričom sa pozeral mojím smerom, ktoré boli teda prednesené na výbore pre ľudské práva a menšiny na jeho zasadnutí mnou ako členkou tohto výboru a boli aj schválené týmto výborom. Išlo naozaj o tie dve veci, o poskytovanie zdravotnej starostlivosti osôb, ktoré sú v zaistení, avšak keď sa zistí, že sú zraniteľné osoby, to znamená, že môžu mať aj nejakú zdravotnú diagnózu a musia byť z tohto zaistenia prepustené, aby sa na ne hľadelo naďalej ako na osoby, ktoré sú v zaistení a boli teda zdravotne poistené. A druhý návrh sa týkal práve tých, poskytovania sociálnych a psychologických služieb a poradenstva a krízovej intervencie pre osoby, zraniteľné osoby v zaistení, medzi ktoré sa počítajú aj deti a rodiny s malými deťmi. Tento návrh bol síce vo výbore rovnako prijatý a uznesením schválený, avšak prišlo k legislatívno-technickej chybe a to znamená, že gestorský výbor odporúča vo svojej spoločnej správe práve tento návrh, ten druhý o tých psychologických službách a poradenstve, ktorý aj pán minister povedal, že vecne ani technicky s ním žiaden problém nie je, tak v spoločnej správe gestorský výbor ho, bohužiaľ, odporúča neschváliť práve kvôli tým technickým problémom. Takže ja teraz nebudem viac zdržiavať ani nebudem čítať vlastne odôvodnenie toho návrhu, ktoré vecne je prijaté aj ministerstvom vnútra a prekonzultované, len si dovolím prečítať pozmeňujúci návrh v tom správnom znení a poprosím vás o jeho podporu potom pri hlasovaní, nakoľko naozaj toto je prediskutované a je s tým vyjadrený aj na úrovni ministerstva vnútra súhlas, tak ako potvrdil teraz pán minister. Pozmeňujúci a doplňujúci návrh poslankyne Zuzany Zimenovej k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, parlamentná tlač 363. K čl. I 1. V čl. I sa za bod 92 vkladá nový bod 93, ktorý znie: „93. V § 96 sa za odsek 2 vkladá nový odsek 3, ktorý znie: „(3) Zraniteľné osoby a rodiny s deťmi majú prístup k psychologickým a sociálnym službám a poradenstvu a ku krízovej intervencii.“.“ Doterajší odsek 3 sa označuje ako odsek 4. Ostatné body sa prečíslujú. 2. V čl. I v 107. bode sa slová „§ 96 ods. 3“ nahrádzajú slovami „§ 96 ods. 4“. Odôvodňujem tento druhý bod tým, že ide o legislatívno-technickú úpravu a navrhuje sa úprava vnútorného odkazu v § 118 ods. 1 písm. b) v súvislosti so zmenou navrhovanou v § 96. Ďakujem pekne.
Hrnčiar, Andrej, podpredseda NR SR (2019-09-12):
Pán Suchánek.
Grendel, Gábor, podpredseda NR SR (2023-06-20):
Teraz vystúpi v rozprave pán poslanec Marek Krajčí, nech sa páči.
V. Palko, minister vnútra SR: (2006-01-31):
Zavedenie nového formátu občianskeho preukazu vyplynulo z potreby splnenia minimálnych bezpečnostných noriem uvedených v Rezolúcii zástupcov vlád členských štátov EÚ, ktorá bola prijatá v rámci boja proti falšovaniu dokladov ako dôležitého prvku boja proti organizovanému zločinu a nelegálnemu prisťahovalectvu do členských štátov EÚ. Zástupcovia vlád členských štátov sa v rezolúcii dohodli na zavedení minimálnych bezpečnostných noriem pri výrobe a vydávaní dokladov týkajúcich sa materiálu, tlače, ochrany proti fotokopírovaniu a techniky vydávania dokladov, ktoré sa musia nevyhnutne premietnuť aj do zákona o občianskych preukazoch. Návrh zákona upravuje rozsah údajov v občianskom preukaze, podmienky a postup pri vydávaní prvého i nového občianskeho preukazu, dôvody neplatnosti občianskeho preukazu, povinnosti a priestupky na úseku občianskych preukazov a evidenciu občianskych preukazov. V súvislosti s navrhovanou právnou úpravou sa navrhuje novelizovať aj zákon o priestupkoch a zákon o správnych poplatkoch, pričom sa výška správnych poplatkov nemení. Návrh obsahuje aj stručnú novelu dvoch zákonných úprav týkajúcich sa presunu niektorých pôsobností z orgánov Policajného zboru. Jeho cieľom je posunúť účinnosť prechodu správnych agend na úseku cestovných dokladov a dopravných agend tak, ako je tomu pri občianskych preukazoch, o 2 roky. Dôvodom týchto zmien sú v súčasnosti meniace sa predpisy Európskych spoločenstiev a Európskej únie vo vzťahu k jednotlivým dokladom. Účinnosť zákona sa navrhuje 1. júla 2006, pričom sa umožňuje prostredníctvom prechodného ustanovenia vydávať občianske preukazy súčasného formátu do konca roka 2006. Týmto opatrením sa zabezpečí plynulý a bezproblémový prechod na nový formát občianskeho preukazu. Vážené panie poslankyne, páni poslanci, vzhľadom na uvedené si vás dovoľujem požiadať o postúpenie návrhu zákona na ďalšie legislatívne konanie. Ďakujem za pozornosť.
Zelník, Štefan, poslanec NR SR (2020-02-25):
Ďakujem pekne za slovo. Vážený pán kolega, žiadne bubáky tu nie sú a nestrašíme ničím. To už vidíte, čo sa deje v zahraničí, že už neexistuje kolónka otec a mama, už existuje kolónka rodič jedna, rodič dva, dokonca – tuším v Holandsku – aj rodič tri. Toto je následok toho, tejto rodovej ideológie. Dokonca aj v susedných Čechách bol vypracovaný materiál, ktorý vypracoval operačný fond zamestnanosť a nazýva sa Plán starostlivosti a výchovy v mikrojasliach. Viete, čo sa hovorí v tom materiáli? Je to doporučenie, aj keď pani ministerka hovorí, že to sú iba odporúčania pre, pre jasle, to znamená pre deti od, myslím, že šiestich mesiacov do štyroch rokov. Každé dieťa si vezme so sebou na ihrisko bábiku a bude jej robiť mamičku, otecka. To znamená, chlapci budú robiť mamičky, dievčatká budú robiť oteckov, prípravy, oblečenie, jedlo, bude ho voziť v kočíku, uvádza sa, uvádza manuál. Vyberáme tiež prípady, v ktorých sa vyskytujú rôzne modely rodiny alebo ktoré nepracujú s tradičnými stereotypmi rolí, pohlaví, píše sa v dokumente. Niektoré rodové ideologičky už nie sú ochotné pripustiť ani to, že biologické rozdiely v pohlaví skutočne ovplyvňujú ľudské správanie a chcú vychovať nového človeka už od jaslí. Tie deti ale nie sú ich deti. Prosím vás pekne, nezahrávajme sa s takýmto niečím a nemýľme deti. Už skupina odborníkov, psychológov a lekárov sa vyjadrila, že to je, je to veľmi zlý experiment, ktorý poškodí psychický vývoj detí. Ďakujem.
Lipšic, Daniel, poslanec NR SR (2015-04-24):
Ďakujem, pani predsedujúca, ja sa vzdávam svojho práva vystúpiť v rozprave, a keďže bude, asi kolegovia takisto budú mať taký názor, tak dávam procedurálny návrh prerušiť rokovanie do skončenia schôdzky vedenia SMER-u s oligarchami, neviem, či rokujú na Úrade vlády, alebo na IX. poschodí hotela Holiday Inn, ale zjavne sa rozhodnú, či sa má odvolávať, alebo nemá, alebo čo sa prijme, aké uznesenie. A bolo by dobré, keby dovtedy sa prerušila schôdza, aby poslanci vládnej strany vedeli, ako vystupovať, mali komunikačný manuál, aby ste vedeli, ako následne postupovať a hlasovať. Čiže navrhujem procedurálne dovtedy prerušiť schôdzku, kým sa skončí schôdzka buď na Úrade vlády, alebo v hoteli Hilton na IX. poschodí. Ďakujem. (Potlesk.)
Hrnčiar, Andrej, podpredseda NR SR (2016-04-26):
Pán poslanec Galko.
Pellegrini, Peter, predseda NR SR (2015-05-20):
S reakciou na vaše vystúpenie – štyria páni poslanci: pán poslanec Huba, pani poslankyňa Nicholsonová, Matovič a Fronc. Nech sa páči, pán poslanec.
Paška, Pavol, predseda NR SR (2013-09-18):
Reakcia, pán poslanec Simon?
Bugár, Béla, podpredseda NR SR (2019-06-26):
Ďalej v rozprave vystúpi pán poslanec Mizík.
Hort, Milan, podpredseda NR SR (2011-06-30):
Ďakujem pekne. Prosím teraz, pani predsedníčka vlády, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Tibora Tótha a znie: „Pani premiérka, ako hodnotíte stav, v ktorom ste preberali republiku?“ Nech sa páči.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Krátky s reakciou na faktické.
Hrušovský, Pavol, podpredseda NR SR (2010-12-15):
Pán poslanec Jarjabek chce reagovať na vystúpenia pánov poslancov.
Laššáková, Jana, podpredsedníčka NR SR (2013-05-16):
Na vystúpenie pána poslanca s faktickými poznámkami pán poslanec Mikloško, pani poslankyňa Horváthová. Končím možnosť prihlásiť sa s faktickými poznámkami. Nech sa páči, pán poslanec Mikloško.
Galko, Ľubomír, poslanec NR SR (2013-06-17):
Ďakujem pekne. Pán kolega Martvoň, no, ja som nepočul to, čo pán kolega Mičovský hovoril, a už som vám chcel povedať, že mne sa niektoré tie pasáže vaše zdali celkom také normálne, konštruktívne a budem sa snažiť aj ja vám vecne odpovedať. Nehnevajte sa na tých ľudí, čo chodia a vystupujú a rozprávajú, proste jednoducho oni nemajú inú možnosť. A to je jedno, či to je dôstojník a bývalý dôstojník a zamestnanec. Jednoducho treba robiť takým spôsobom, aby tí ľudia nechodili a nerozprávali, aby nemali, aby neboli žiadne špinavosti, o ktorých treba rozprávať. Nebudete robiť špinavosti alebo tí vaši ľudia na ministerstvách, tak sa to nebude diať. K tomu inžinierovi, k tomu môjmu poradcovi, veď to práve dokazuje, že som spravodajcom rozviazal ruky, keď ho odpočúvali, môjho vlastného poradcu. Však to dokazuje, že som im rozviazal ruky. A vám garantujem, pretože odposluchy sa nasadzujú vtedy, keď sa majú potvrdiť alebo vyvrátiť spravodajské informácie, že zrejme sa tie informácie nepotvrdili. Pretože keby sa potvrdili, tak Brychta by bol prvý, ktorý by utekal do kancelárie a ktorý by mi to strkal pod nos, aby sme dali trestné oznámenie. Veď to predsa svedčí v môj prospech, keď bol ten človek odpočúvaný. A na záver musím vás, musím vás podpichnúť, lebo ste tu rozprávali o, nerozumel som tomu celkom, o nejakých stykoch s nejakými takáčovcami niekoho. To ste koho mysleli? Pána ministra Kaliňáka alebo pána ministra Glváča, že sa s tými takáčovcami pravidelne stretával? A úplne na záver využijem pätnásť sekúnd na to, aby som povedal, že, pán Martvoň, prosím vás, povedzte pani podpredsedníčke Laššákovej, že sa zachovala veľmi, veľmi nekorektne, keď dovolila pánovi Podmanickému, aby mi kládol otázky, reagoval vlastne na mňa a ja som nemal možnosť mu nejak odpovedať. Od vás, pani Laššáková... (Prerušenie vystúpenia časomerom.)
Blaha, Ľuboš, podpredseda NR SR (2024-05-10):
Pán poslanec Ondrej Prostredník.
Hraško, Igor, poslanec NR SR (2013-09-18):
Ďakujem, pán predseda, aj keď na vás nebudem mať veľmi lichotivé slová. Igor, dobre si povedal, premiér klame, ešte je aj zbabelý, nezúčastní sa rokovania, kde sa jedná o ňom samom, lebo sa nemá čím obhájiť. Bude len kydať na minulosť, ale nepovie, čo do budúcnosti, ako ochráni tento štát. Prečo aj. Aj predseda parlamentu klame a nie je ochotný sa ani ospravedlniť za svoje klamstvá, ktoré v priamom prenose do televízie povie. To tuná máme vládnutie! Potom sa nemôžeme čudovať, ako sa potom občania stavajú ku svojim právam, keď im vedenie štátu ukazuje, ako sa nedodržiavajú zákony, prečo by tu boli na rokovaní, pri interpeláciách, pri ich odvolávaní, jednoducho zbabelo zmiznú. A tak to je. Áno, boja sa, už im tečie do topánok a skončia ako HZDS a skončia ako Mečiar. Pretože už je toho dosť a ľudia to vidia. Takže dávam ti, Igor, za pravdu, len počkať na ten správny čas, ľudia to majú v rukách. (Potlesk.)
Kolíková, Mária, poslankyňa NR SR (2022-11-09):
Tak ja som, som nová, tak... (Prerušenie vystúpenia predsedajúcim.)
Šimečka, Michal, podpredseda NR SR (2024-04-23):
Ďakujem, pani ministerka. A teraz dávam slovo spoločnému spravodajcovi z výboru pre hospodárske záležitosti pánovi poslancovi Šimkovi, aby nás informoval o výsledku rokovaní výborov.
B. Bugár, podpredseda NR SR: (2002-02-08):
P. Delinga, poslanec: Vážení páni podpredsedovia, panie poslankyne, páni poslanci. Je nás tu poskromne, ale aj tak musím vyjadriť akési počudovanie nad tým, že nemáme aspoň 18 návrhov k tomuto zákonu, pretože sa mi zdá, že tu, akosi, vo vládnej koalícii, nevie pravá ruka, čo robí ľavá, pravá noha nevie, kam ide ľavá, o hlave ani nehovoriac. Preboha, je to takto možné? Teraz sa pýtam, predseda Národnej rady bude aspoň splnomocnený, aby tieto komplikované novelizácie k nedávnemu zákonu dal dohromady a vydal to ako kompletný návrh? Ja myslím, že by ste mali o tom spoločne pouvažovať, keď ide o novelu tristopätnástky, teda jedného zákona, aby teda to nebolo v troch vestníkoch, aspoň aby to bolo v jednom vestníku, kde bude kompletný zákon uverejnený, aby naši zamestnanci, či už štátni alebo verejní, nemuseli mať toľko papierov k dispozícii a hľadali si svoje podmienky na prácu a na odmeňovanie v rôznych vestníkoch. Ďalej by som sa chcel spýtať, keďže tu novelizujete určité okruhy zamestnanosti a najmä u tých hasičov ide k akémusi znerovnoprávneniu rovnakej kvalifikácie zamestnancov alebo k rovnakému zamestnaneckému pomeru, ako sa k tomu vyjadruje vlastne tá vrcholná hasičská organizácia, to mi tam chýba, že teda budú hasiči v mestských častiach alebo v mestách výhodnejšie postavení a zhodnotení. Ja im neberiem tie veľké úlohy, neberiem im podmienky, ja s tým súhlasím, len či tu nevznikne sociálny rozbroj medzi rovnako postavenými a záslužnými ľuďmi, ktorí ochraňujú naše životy, náš majetok a zabraňujú rôznym škodám. Chýba mi tu komplexné posúdenie, preto mi dovoľte, aby som v prvom čítaní vyjadril nespokojnosť, že sa takýmto nezosúladeným spôsobom vstupuje do zákona, ktorý sme nedávno prijímali. Ďakujem.
Paška, Pavol, predseda NR SR (2013-05-14):
Pán poslanec Érsek.
B. Bugár, podpredseda NR SR: (2004-09-07):
Otváram všeobecnú rozpravu. Pýtam sa, kto sa hlási do tejto rozpravy ústne, nakoľko som nedostal žiadnu písomnú prihlášku. Konštatujem, že nikto. Vyhlasujem rozpravu o tomto bode programu za skončenú. Zároveň prerušujem aj rokovanie o tomto bode. Pristúpime k prvému čítaniu o vládnom návrhu zákona, ktorým sa dopĺňa zákon č. 416/2004 Z. z. o Úradnom vestníku Európskej únie (tlač 817). Pán podpredseda vlády a minister spravodlivosti, nech sa páči, máte slovo.
Sólymos, László, minister životného prostredia SR (2016-05-19):
Takisto, samozrejme, v tomto prípade, okamžite, keď sa dozvedeli, že toto sa tam stalo a sú tam tieto chránené druhy, tak, samozrejme, aj Štátna ochrana prírody SR, aj orgány ministerstva do toho vstúpili. A teraz sa to aj rieši. To znamená, že keď sa takéto niečo vyskytne niekde inde, tak, samozrejme, tie orgány, ktoré sú za to zodpovedné, takéto veci budú riešiť. Ale keďže to nebola chránená oblasť, kde sa tá ťažba konala, tak ani nebola vedomosť o tom, že takéto druhy tam existujú, ale okamžite, ako sa to vyskytlo, a okamžite, ako sa dozvedeli orgány o tom, že takéto veci sú, tak to začali riešiť. A riešia to aj doteraz.
Grendel, Gábor, podpredseda NR SR (2021-12-08):
Pán minister bude reagovať v rozsahu dvoch minút na faktické. Nech sa páči.
Laurenčík, Milan, podpredseda NR SR (2021-10-22):
Ďakujem, pán minister, prosím, zaujmite miesto pre navrhovateľov. Ja teraz poprosím určenú spoločnú spravodajkyňu zo zahraničného výboru pani poslankyňu Romanu Tabák, aby informovala Národnú radu o výsledku rokovania výborov o tomto návrhu vlády. Nech sa páči, pani poslankyňa, máte slovo.
Paška, Pavol, predseda, predseda NR SR (2012-12-12):
Pán poslanec Číž nie je prítomný, stráca poradie. Pán poslanec Mičovský, nech sa páči, do rozpravy.
Pčolinský, Peter, podpredseda NR SR (2023-06-16):
Ďakujem. Dovoľte, aby som privítal na balkóne študentov zo Sniny. (Potlesk.) S reakciou na faktické pani poslankyňa Miera.
Brocka, Július, poslanec NR SR (2014-11-08):
Pán minister Maďarič už odišiel, škoda. Môj kolega hovorí, že dáva Paškovi tak pol roka. Pán poslanec Frešo, vy ste to svojím vystúpením úplne pokazili, pánu ministrovi Maďaričovi ste úplne nabúrali ten jeho koncept. On tu bol vlastne úplne zbytočne. On prišiel mobilizovať poslancov SMER-u a už to vyzeralo, že sa mu to aj podarí, a vy teraz takto. Pán poslanec Frešo, vy ste dnes SMER-u nijako nepomohli. Ale mňa to ani nemrzí, takže dobre. (Smiech v sále.)
Bagačka, Michal, poslanec NR SR (2013-03-19):
Ďakujem za slovo, vážený pán predseda, v rozprave vystúpili dvaja poslanci, pani poslankyňa Mezenská a pán poslanec Hudacký. Pani poslankyňa Mezenská podala jeden pozmeňujúci návrh. Pán predseda, najprv je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy. Prosím, dajte hlasovať.
Pellegrini, Peter, predseda NR SR (2014-12-02):
Veľmi pekne ďakujem, pán predseda. Takže ešte raz pripomínam, teraz budeme rokovať do 13.00 hod. a potom po obedňajšej prestávke od 14.00 hod. do 19.30 hod. Zároveň zajtra aj napriek tomu, že prebieha rozprava k zákonu o štátnom rozpočte, budeme o 11.00 hod. hlasovať k zákonu o verejnom obstarávaní. Ďakujem veľmi pekne. Vyhlasujem krátku, trojminútovú prestávku, budeme pokračovať v rokovaní. (Trojminútová prestávka.) (Po prestávke.)
Bugár, Béla, podpredseda NR SR (2019-02-01):
Pán spravodajca? Nie. Ďakujem. Prerušujem rokovanie o tomto bode programu. Mali by sme pokračovať teraz prvým čítaním o návrhu skupiny poslancov na vydanie zákona, ktorým sa dopĺňa zákon č. 235/2012 Z. z. o osobitnom odvode z podnikania v regulovaných odvetviach (tlač 1291). Pán poslanec, vy budete? Takže dávam slovo teraz pánovi poslancovi ako navrhovateľovi, pánovi poslancovi Jurzycovi. Nech sa páči, môžte odôvodniť návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v znení neskorších predpisov , tlač 1291.)
Pellegrini, Peter, predseda NR SR (2015-04-21):
Ďakujem pekne. Ešte predtým, ako preruším rokovanie, mi dovoľte, kolegyne a kolegovia, aby som na balkóne privítal študentov z Gymnázia Hansa Selyeho v Komárne. Vitajte. (Potlesk.) Zároveň sa veľmi teším naše osobné stretnutie budúci týždeň v utorok, keď sa na vašom gymnáziu bude organizovať už po niekoľkýkrát súťaž v recitácii v slovenskom jazyku Dobré slovo. Veľmi rád vás tam v utorok navštívim. Cíťte sa tu príjemne. Prerušujem rokovanie o tomto bode programu a vyhlasujem dvojhodinovú prestávku, budeme pokračovať o 14.00 hodine vystúpením pána poslanca Mikloška. (Prerušenie rokovania o 12.08 hodine.) (Pokračovanie rokovania o 14.00 hodine.)
Hufková, Eva, poslankyňa NR SR (2014-12-11):
Ďakujem pekne. Vážený pán predseda, vážený pán podpredseda vlády, pán minister, vážené dámy, vážení páni, dovoľte mi, prosím, ako určenej spravodajkyni výboru predniesť správu Výboru Národnej rady pre financie a rozpočet o výsledku prerokovania Správy o makroekonomickom vývoji a vývoji verejných financií v roku 2014 a predikcii vývoja do konca roka, tlač 1208. Správu pridelil predseda Národnej rady rozhodnutím č. 1272 zo dňa 30. septembra 2014 Výboru Národnej rady pre financie a rozpočet na prerokovanie do 24. novembra 2014. Ako gestorský výbor určil výbor pre financie a rozpočet. V súlade s rozhodnutím predsedu Národnej rady č. 1272 zo dňa 30. septembra 2014 určený výbor Národnej rady prerokoval Správu o makroekonomickom vývoji a vývoji verejných financií v roku 2014 a predikcii vývoja do konca roka, tlač 1208, výbor pre financie a rozpočet uznesením č. 368 zo dňa 18. novembra 2014. Predloženú správu zobral na vedomie. Zároveň odporučil Národnej rade správu vziať na vedomie. Gestorský výbor schválil uvedenú správu uznesením č. 371 zo dňa 24. novembra 2014. Určil ma za spravodajkyňu výboru. Výbor ma poveril predniesť správu výboru na schôdzi Národnej rady, navrhnúť Národnej rade postup pri hlasovaní. Návrh uznesenia je prílohou tejto správy. Ďakujem, pán predseda, skončila som, otvorte, prosím, rozpravu.
Mikuš, Jozef, poslanec NR SR (2013-09-24):
Ďakujem, pani predsedníčka. Prosím, dajte hlasovať o tom, že prerokovaný návrh zákona prerokuje Národná rada v druhom čítaní.
Počiatek, Ján, minister dopravy, výstavby a regionálneho rozvoja SR (2014-07-10):
Ďakujem za slovo. A týmto pádom som zjavne skončil.
V. Petríková, podpredsedníčka vlády a ministerka spravodlivosti SR: (2010-03-05):
Pán poslanec Lipšic vystupuje veľmi suverénne, veci podáva jednoducho, pritom skutočne, tak ako to podotkla pani poslankyňa Laššáková, sa mu nepodarilo presadiť jeho návrh, ktorý už predkladal ako minister spravodlivosti. Môj návrh nazval, že je to mačkopes. No možno, ja nevylučujem, že nakoniec pre mnohých to môže byť mačkopsom, ale predkladám niečo, čo si myslím, že by mohlo prejsť týmto parlamentom. Takže toto je môj zámer. Neviem, aká je nepravá a pravá treska. Toto nepoznám. Naozaj, takže potom poprosím, keď bude taký láskavý. A pokiaľ sa týka, samozrejme, mojím úmyslom a úmyslom predkladateľa je takisto, aby zmyslom celého fungovania celej spoločnosti bola čestnosť a férovosť, a preto ja aj takto žijem a konám a toto by som očakávala aj od vás, pán poslanec. Hovoríte tu o mafiách. Ja len jednu takú malú pripomienku. Konkurzné mafie. Konkurzné mafie ste vytvorili aj vy, keď ste v podstate naozaj pompézne vystupovali a hovorili o týchto konkurzných mafiách, celá spoločnosť bola úplne prekvapená, šokovaná, naozaj ste sústredili veľkú pozornosť, len, bohužiaľ, tá konkurzná mafia potom v konečnom dôsledku, tí, ktorí mali byť členmi tej konkurznej mafie, nebolo preukázané, aby boli týmito členmi konkurznej mafie. Sudcovia, ktorí mali byť členmi konkurznej mafie, boli oslobodení, maximálne im boli uložené niektoré disciplinárne opatrenia za prieťahy v konaní, ale to vôbec nezodpovedalo tomu, z čoho ste ich obviňovali. A doteraz tam prebiehajú súdne konania, aj nám skončilo súdne konanie, kde sme povinní zaplatiť jednej členke, vašej, kde vy ste ju označili na tlačovej konferencii, akože je to členka konkurznej mafie, sme jej povinní zaplatiť milión korún. Takže bolo treba, ja neviem, ja stále si zvažujem slová a prv než niekoho začnem, je to určite spôsob vášho mediálneho vystupovania, vášho propagovania vašej osoby, ale ja prv, než konám, zvažujem, čo poviem. A trošku ma aj urážajú vaše slová, ktoré tu adresujete mne ako predkladateľovi, ale to je vaša súčasť vašej politickej činnosti aj vašej prezentácie osoby. Ja už len, vážení kolegovia, teda vážení páni poslanci, vážené panie poslankyne, na margo toho všetkého chcem ešte povedať, že napríklad pán poslanec Lipšic, teda jeho predchodca exminister Čarnogurský, ale potom bol aj pán poslanec ministrom, mohol uzavrieť mimosúdnu dohodu s Dr. Borovským, bývalým šéfom exekútorov, ktorému pozastavili výkon činnosti, no a tento sa súdi, bol oslobodený, dokázal teda svoju nevinu, bol oslobodený všetkými súdmi. Súdime sa s ním od roku 2005, prehrávame všetky spory a teraz výsledok je ten, že skončil spor o ušlý zisk a ministerstvo spravodlivosti je povinné zaplatiť tomuto exekútorovi 60 mil. korún. Tak len keď už, ja viem, že to nesúvisí s týmto, ale keď sme to tak, pán poslanec Lipšic začal, tak ja len vás chcem, páni poslanci, panie poslankyne, informovať o tomto, že takýto stav je na ministerstve spravodlivosti a teraz je na mne, na našom ministerstve, aby sme túto sumu na základe rozhodnutia súdu zaplatili. Takže pýtam sa len odkiaľ a začo? Ďakujem.
Pročko, Jozef, poslanec NR SR (2023-02-01):
Pán poslanec Gyimesi, ja budem reagovať na teba, lebo veľmi veľa predrečníkov vo faktických vôbec na teba nereagovalo, rozprávalo si svoje politické bláboly. Ja budem hlasovať za to, za tvoj návrh, aby sa to naozaj dopracovalo, pretože je to veľmi dobrý návrh zákona o tom, že... aj mojej rodine naozaj ublížili deportácie veľmi a predstavitelia fašistického štátu nemajú čo robiť na tabuliach, názvoch našich ulíc. Ale zase musím povedať, že naozaj sú tam výnimky, ktoré možno treba poopraviť. Takže ja budem hlasovať, pán Gyimesi, za tvoj zákon a len chcem povedať, že vieš, ten Esterházy naozaj má aj svoje tienisté stránky, čo som si ja prečítal v dejinách, lebo ma to zaujíma, a ja som hlboko presvedčený o tom, že ten zákon je dobrý, len ho treba dopracovať.
Ďuriš Nicholsonová, Lucia, podpredsedníčka NR SR (2018-09-17):
Pán poslanec Dostál.
Gabániová, Darina, poslankyňa NR SR (2015-01-29):
Ďakujem pekne. Pán Brocka a všetci, ktorí ešte mienite vystúpiť v rozprave, bola by som rada, keby ste sa držali správnych pomenovaní ľudí, ktorí vstúpili do II. piliera. Tretí pilier je na to, aby sa teda človek nazýval sporiteľom. Druhý pilier je o investoroch, to sú ľudia, ktorým bola zverená časť verejných prostriedkov na to, aby ich zverili dôchodkovým správcovským spoločnostiam na investovanie do rôznych foriem investičných aktivít a aj do rizikových investičných aktivít. Po druhé, títo investori boli nahnaní do II. piliera zákonom. Prvozamestnanci sa museli prihlásiť do II. piliera. Už toto sme stopli, pretože bola túžba nahnať dôchodkovým správcovským spoločnostiam čo najviac občanov, čo najviac občanov, pretože si boli vedomí, že do II. piliera môžu ísť len ľudia, ktorí zarábajú okolo, nie menej ako tisíc eur mesačne. A keďže ich bolo ako šafranu a o prvozamestnancoch tu ani nehovorím, tak ich tam nahnali všetkých. A zvýšili percento nie podľa toho, ako to bolo pôvodne v kampani bombastik fantastik mienené a operované, 3 %, ale 8 %, 8 %, polovička peňazí, ktoré mali ísť pôvodne do priebežného piliera, bola vhodená v šanc a na riziko. To už som povedala, že investovali sa verejné prostriedky. A ešte by som povedala, obviňovať našu vláda za to, že viackrát otvorí pilier, že ona môže za tých desať rokov, čo majú občania, desať rokov im vychádza... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-06-11):
Ďakujem, pán poslanec. Pani spravodajkyňa, chcete ešte? Nie. Prerušujem rokovanie o tomto bode programu. Teraz by mal nasledovať bod 53. Navrhovateľka poslankyňa Jana Žitňanská vzala tento svoj návrh pod tlačou 988 späť. Preto budeme pokračovať v prvom čítaní o návrhu poslanca Ivana Štefanca na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov. Návrh zákona má tlač 991. Návrh na jeho pridelenie na prerokovanie výborom je v rozhodnutí č. 999. Ale pán poslanec Štefanec je ospravedlnený z dnešného rokovacieho dňa, takže tento návrh zákona zaradíme na koniec schôdze. A takisto ďalším bodom programu je opäť prvé čítanie o návrhu poslanca Ivana Štefanca na vydanie zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, a návrh zákona je uverejnený ako tlač 992. Návrh na jeho prerokovanie výborom je v rozhodnutí č. 1000. Opäť ho zaraďujem na koniec všetkých bodov programu schôdze. Nasledujúcim bodom programu je prvé čítanie o návrhu poslancov Moniky Gibalovej, Martina Fronca na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 994. Návrh na jeho pridelenie na prerokovanie výborom je v rozhodnutí č. 1001. Dávam slovo poslankyni Monike Gibalovej, aby návrh zákona uviedla. (Rokovanie o návrhu poslancov Národnej rady Slovenskej republiky Moniky Gibalovej a Martina Fronca na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 994.)
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 144 poslancov, za 92, proti 31, zdržalo 21, hlasovali všetci prítomní. Konštatujem, že sme schválili vládny návrh disciplinárneho súdneho poriadku. Vypnite, prosím, pána poslanca Drdula, jeho mikrofón som myslel. Ako to vyzerá s tými procedurálnymi návrhmi? Pán poslanec Podmanický, nech sa páči, procedurálny návrh.
R. Madej, poslanec: (2008-09-11):
Návrh zákona bol doručený všetkým poslancom Národnej rady Slovenskej republiky ako parlamentná tlač 730. Predseda Národnej rady Slovenskej republiky zaradil vládny návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 729 z 22. augusta 2008 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku a podľa legislatívnych pravidiel na jeho prerokovanie v Národnej rade Slovenskej republiky. Doplnenie a zmenu právneho predpisu vyvolali podľa navrhovateľa viaceré dôvody. Treba upraviť ustanovenia, ktoré umožňujú rôznu interpretáciu. Zákon ich síce neobsahuje veľa, ale úprava niektorých opatrení doteraz nespĺňala pôvodné očakávania. Niektoré ustanovenia sa podľa navrhovateľa v praxi ukázali ako nepraktické až nepoužiteľné. Výrazná časť návrhu zákona je zameraná na zmenu tvorby priorít a spôsobu poskytovania finančných príspevkov úradmi práce, sociálnych vecí a rodiny. Návrh zákona obsahuje aj návrhy, ktorých cieľom je posunúť ďalej po kvalitatívnej stránke náhradnú starostlivosť a najmä výkon ústavnej starostlivosti. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku Národnej rady Slovenskej republiky a v súlade s citovaným rozhodnutím predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Pani predsedajúca, ďakujem, skončil som. Prosím, otvorte rozpravu. Ďakujem pekne.
Figeľ, Ján, podpredseda NR SR (2014-06-05):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Martinovi Froncovi. Nech sa páči.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 146 prítomných, 87 za, 44 proti, 14 sa zdržalo, 1 nehlasoval. Konštatujem, že sme schválili v druhom čítaní. Pán spoločný spravodajca, predložte návrh na pokračovanie rokovania o návrhu zákona v treťom čítaní.
P. Paška, predseda NR SR: (2009-02-11):
(Hlasovanie.) 143 prítomných, 141 za, 2 nehlasovali. Návrh sme postúpili do druhého čítania.
Petro, František, poslanec NR SR (2014-02-04):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Hrušovský, Pavol, podpredseda NR SR (2011-07-01):
Do rozpravy sa prihlásil pán predseda Národnej rady Sulík. Nech sa páči, pán predseda, máte slovo.
Laurenčík, Milan, podpredseda NR SR (2021-03-19):
Pani poslankyňa Zita Pleštinská s faktickou poznámkou, nech sa páči.
Vaľová, Jana, poslankyňa NR SR (2015-12-01):
Ďakujem veľmi pekne. No, pán kolega, teda vy asi neviete, čo je naozaj reálny život. Ja som úplne mimo z toho, čo ste teraz povedali, ako ste dehonestovali policajtov. Prvá vaša veta je, že nebudeme chodiť do marca do práce. No vy si predstavujete prácu tak, že sedíte tuná za notebookom, za Facebookom, vystupujete a tlačíte tlačidlá. Choďte aj medzi ľudí, nielen na nákupy. A ďalšia vec. Ja si myslím, že práca s ľuďmi práve poslanca je v teréne, že s tými ľuďmi poslanec aj rozpráva, nielen sedí v parlamentných laviciach. O tom potom svedčia aj výsledky, viete, vo voľbách, keď idete do priamych volieb a podobne. Nehnevajte sa, hovoríte, že Kaliňák robí z policajtov debilov. Tak to je nehodné vás ako bývalého ministra obrany a už by ste mali vedieť, ja teda som laička, možno sa mýlim, ale myslím si, že pri každom zapnutí majáka musí byť nejaký záznam. Prečo bol zapnutý ten maják? Veď to je nejaký iný spôsob. A ja sa spýtam, či ste si to preverili na polícii, prečo ten maják zapli. A ešte ďalšiu vec vám poviem, pán Galko. Keby sa svet točil podľa vašich názorov. Tak mňa ste nazvali, že som zlodejkou. Dali ste si to na svoj profil web, stránku. Potom, keď ma za vašej vlády vyšetrovala prokuratúra za to, tak napísali, že som nič neurobila. Vy ste za to odmietli sa mi dodnes ospravedlniť. Až potom ste to stiahli, keď som povedala, že som vás zažalovala za to. Tak keby podľa vášho názoru išiel život podľa toho, čo vy si predstavujete o ľuďoch a o policajtoch, tak naozaj to slovo ani nechcem vysloviť, čo ste na policajtov povedali. Myslím si, že žijete v úplne inom svete, pán Galko, nechoďte na nákupy a využite čas do marca a príďte aj na východné Slovensko, poďte sa tam pozrieť a porozprávať sa s ľuďmi, vy idete na námestie, keď niekde prídete, kde je päť alebo šesť ľudí, ktorých si tam pošlete zo svojej straníckej centrály, a ja vás potom presvedčím o tom, že policajti nie sú debili, že jednoducho potrebujeme prevenciu, to, o čom vy hovoríte, že je chaos, my hovoríme tomu prevencia. A myslím si, že táto vláda má reálnu zodpovednosť za bezpečnosť v tomto štáte. Ďakujem.
Danko, Andrej, podpredseda NR SR (2024-04-19):
S reakciou na faktické, poslankyňa Jaurová.
Janíková, Mária, poslankyňa NR SR (2013-03-26):
Pán predseda, v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Za gestorský výbor navrhujem výbor pre sociálne veci, pričom odporúčam aby výbory, ktorým bol návrh zákona pridelený, ho prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní.
Hrušovský, Pavol, podpredseda NR SR (2010-12-08):
(Hlasovanie.) 141 prítomných, 78 za návrh, 60 proti, 3 sa zdržali. Konštatujem, že Národná rada Slovenskej republiky vládny návrh zákona o správe majetku štátu schválila. Teraz poprosím pána poslanca Tótha, aby z poverenia výboru pre financie, rozpočet a menu predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon 138/1991 Zb. o majetku obcí. Pán poslanec, prosím, o návrh. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov , tlač 119.)
Figeľ, Ján, podpredseda NR SR (2014-03-26):
No, takže vám týmto dám priestor na oddych a budeme ráno pokračovať podľa programu. Takže prerušujeme rokovanie v tejto chvíli a budeme pokračovať zajtra podľa schváleného programu. Ďakujem pekne, pekný večer všetkým. Dovidenia. (Prerušenie rokovania o 19.00 hodine.)
Suchánek, Alan, poslanec NR SR (2017-02-14):
Ďakujem pekne za slovo. V rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grečková, Lea, poslankyňa NR SR (2015-09-22):
Vážený pán predseda, v rozprave nevystúpil žiaden poslanec, preto pristúpime k hlasovaniu o pozmeňujúcich a doplňujúcich návrhoch zo spoločnej správe nasledovne: o bodoch 1 až 13 spoločne s odporúčaním gestorského výboru schváliť.
Drábiková, Lucia, poslankyňa NR SR (2020-05-12):
Prepáčte, zoberiem si kartu. Ospravedlňujem sa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kuffa, Štefan, poslanec NR SR (2013-06-04):
Ďakujem za slovo. Zaujímavá analýza bola tuná aj ten prepočet tých preferenčných hlasov, keď som to tak počúval, premiér tejto krajiny má trištvrte milióna hlasov, je istým nositeľom hodnôt, možno predstaviteľom politickej strany, ktorú ľudia, občania volia predovšetkým skrze túto osobnosť, ale na druhej strane je tu veľký teda paradox, to, že ak je tu niekto s preferenčnými hlasmi a rovnako tiež v Národnej rade, kde jeho počet preferenčných hlasov je okolo 600 alebo 800. A ak sú tu možno predstavitelia ďalšej štátnej správy a hovoria, že občania ma zvolili, možno by bolo také zaujímavé a dať také to spodné kvórum, teda ak chceš byť poslancom Národnej rady a zároveň vykonávať mandát predsedu VÚC-ky, no tak, aby si získal minimálne 15-tisíc preferenčných hlasov napríklad, hej. Tuná to vychádzalo v tom priemere pre politickú stranu SMER, že je to 13 600 hlasov, kde v podstate mnohí z ministrov vo vláde sú a nedosiahli počet preferenčných hlasov v samotných voľbách. Potom naozaj aká je dôvera v konkrétnych aj tých ľudí, ktorí sú v tej exekutíve, vo výkonnej zložke, možno aj toto je taký zaujímavý pohľad, sám som nad tým sa zamyslel a budem aj nad tým rozmýšľať, no a v podstate... A toľko som len chcel povedať. Ďakujem.
Hirman, Karel, minister hospodárstva SR (2022-11-09):
Ďakujem pekne, pán predsedajúci. Vážené panie poslankyne, vážení páni poslanci, v prvom rade veľmi pekne ďakujem za vašu ústretovosť. Ten, to popoludnie bolo veľmi zložité časovo aj pre mňa a veľmi oceňujem ústretovosť Národnej rady, že mi umožnila teda predniesť tento návrh trošku v zmenenom časovom slote. (Ruch v sále a zaznievanie gongu.) Predkladám teda návrh novely o dotáciách v pôsobnosti ministerstva hospodárstva, a to s cieľom doplniť dotačné titul... dotačné tituly aj o dotáciu na kompenzáciu zvýšených cien elektriny a plynu. Návrh zákona je upravený tak, aby predstavoval zákonný rámec na poskytovanie dotácií pre široký okruh možných príjemcov, ktorí sú označení iba, iba ako právnické osoby a fyzické osoby – podnikatelia. Konkrétne odlišovanie jednotlivých oprávnených subjektov bude na úrovni schém štátnej pomoci a ne... a na ne nadväzujúcich výziev. Zákon v otázke podmienok poskytovania dotácií oprávneného obdobia, výpočtov oprávnených nákladov odkazuje na schémy štátnej pomoci a vo vzťahu ku stropu cien elektriny a plynu, od ktorých sa bude odvodzovať výška dotácie, odkazuje na zákon, na nariadenie vlády Slovenskej republiky, ktoré bude prijaté bezprostredne po schválení zákona. Dotácie sa budú poskytovať na základe žiadostí. (Ruch v sále a zaznievanie gongu.) Žiadosti sa budú predkladať iba elektronicky a takto, aj takto celý proces bude vybavovaný iba elektronicky. Údaje budú predkladané žiadateľmi na ministerstvo hospodárstva, ktoré ich bude overovať u dodávateľov. Budeme od nich takisto mať údaje o spotrebe každého odberateľa, ktorí žiadatelia získajú si svoje odberné miesto, a následne ich uvedú v žiadosti. Vážený pán predsedajúci, vážené pani poslankyne, vážení páni poslanci, tento zákon umožní zrealizovať pomoc už v roku 2022 na základe prvej schémy pre neregulované podniky, ktorá je už zaslaná na notifikáciu do Európskej komisie. Následne bude možné realizovať ďalšie schémy v roku 2023. Ďakujem vás... Ďakujem. A pod... po... požiadam teda vás o podporu. Ďakujem veľmi pekne.
Klus, Martin, podpredseda NR SR (2020-01-21):
Ďakujem. Ďalšia faktická poznámka. Pán poslanec Kvorka, pán spravodajca, nech sa páči.
Hlina, Alojz, poslanec NR SR (2014-12-09):
Pán predseda, tak sa ho teda pokúsim naformulovať teraz. Čiže dávam procedurálny návrh, aby tie zákony, tie návrhy zákonov, ktoré tu kolegovia v piatok neboli, však si ich prebehneme, ktoré, myslím, päť alebo šesť ich je, aby boli vyradené z rokovania tejto schôdze. Ďakujem.